Guntis Indriksons
Guntis Indriksons (dzimis 1955. gada 18. decembrī Vilpulkas ciemā) ir latviešu uzņēmējs un futbola funkcionārs. Viņš ir uzņēmumu grupas "Skonto" izveidotājs un bijušais īpašnieks. 1983. gadā pabeidzis studijas Latvijas Valsts universitātes Juridiskajā fakultātē. Laikā no 1981. līdz 1990. gadam viņš strādāja VDK Maskavā un Rīgā. 1990. gadā G. Indriksons izveidoja savu uzņēmumu grupu "Skonto" un līdz 2011. gadam bija tās ģenerāldirektors. Laikā no 1991. līdz 2012. gadam bija FK Skonto prezidents. Izveidojis un ilgus gadus bijis īpašnieks futbola klubam "Skonto". 1996. gadā kļuva par Latvijas Futbola federācijas prezidentu, šo amatu ieņemot līdz pat 2018. gada 27. aprīlim.